
Број: 05-511-15/2020
Датум: 22.06.2020.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „ЈОКИЋ - ИНВЕСТ“ д.о.о. Зворник, за издавање еколошке дозволе за објекат за производњу бетона, који се налази у насељу Каракај, град Зворник, од 13.05.2020.год., а на основу члана 85. и 89. Закона о заштити животне средине („Службени гласник Републике Српске“, број: 71/12 и 79/15), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору „ЈОКИЋ - ИНВЕСТ“ д.о.о. Зворник, ЕКОЛОШКА ДОЗВОЛА за објекат за производњу бетона који се налази у насељу Каракај, град Зворник, на грађевинској парцели означеној као к.ч. број 5333 К.О. Зворник.
2. Опис активности и постројења за које се издаје еколошка дозвола:
Предметни објекат за производњу бетона се састоји из сљедећих цјелина:
· Објекат бр.1 - манипулативни АБ плато, лоцира се на најкраћем растојању од 4,2 m у односу на сјеверозападну међу и на најкраћем растојању од 6,4 m у односу на сјевероисточну међу. Крајње димензије платоа су 62,4 m x 28,1 m.
· Објекат бр.2 - рампа (прихват аграгата из камиона), лоцира се на најкраћем растојању од 16,4 m у односу на сјеверозападну међу и 6,9 m у односу на југоисточну међу, крајњих димензија 18,8 m x 12,6 m.

· Објекат бр.3 - силоси за аграгат. Предвиђена је изградња пет силоса на растојању од 4,6 m у односу на на југозападну међу, појединих димензија 3 m x 2,2 m.

· Објекат бр.4 - силоси за цемент смјештени на 0,6 m у односу на југозападну међу, крајњих димензија 13,3 m x 5,2 m.

· Објекат бр.5 - транспортна трака, лоцира се између силоса за агрегат и мјешалице за бетон и служи за пренос материјала.

· Објекат бр.6 - мјешалица за бетон, лоцира се на растојању од 6,9 m у односу на југозападну међу, крајњих димензија 6,2 m x 5,2 m.

· Објекат бр.7 - бунар за бетонару, лоцирасе на 3,1 m у односу на југозападну међу.

· Објекат бр.8 - шахт од таложника, лоцира се на 4,5 m у односу на југозападну међу.

3. Инвеститор „ЈОКИЋ - ИНВЕСТ“ д.о.о. Зворник, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12 и 79/15) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примењују најбоље расположиве технике.
· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.
· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.
          3.2. Уколико дође до значајнијих промјена у раду предметног објекта, обавјестити Одјељење за стамбено комуналне послове и послове саобраћаја Градске управе Града Зворник и инспектора за екологију.

3.3. Инвеститор „ЈОКИЋ - ИНВЕСТ“ д.о.о. Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:

3.3.1.    Заштита ваздуха и заштита од буке

· Обавезно асфалтирати манипулативне површине и саобраћајнице како би се олакшало одржавање истих.
· Саобраћајнице и манипулативне површине одржавати чистим.
· Смањити на најмању могућу мјеру емисије загађујућих материја и непријатних мириса у ваздух уз примену најбоље расположивих технологија.
· Редовно прскати водом манипулативне површине како би се смањила емисија  прашине са радно-манипулативних површина, нарочито током летњих мјесеци и код јачих вјетрова.
· Све манипулативне површине је потребно редовно чистити, прати и одржавати да би се спрјечиле прекомјерне концентрације прашине око предметног објекта.
· Вршити редован сервис и преглед опреме и уређаја према спецификацији произвођача.
· Испуњавати услове дефинисане у Уредби о вриједностима квалитета ваздуха („Службени гласник РС“, број: 124/12).
· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.
· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.
· У случају да се током рада постројења, контролом нивоа буке установи да иста прелази законом прописане вриједности, извршити додатну изолацију објекта, као и предузети низ других мјера (замјена дијела машина који изазивају буку, ремонт постројења и др.).
· Транспортна средства и грађевинску механизацију одржавати у исправном стању.
· Употребљавати квалитетно погонско гориво.
· Да би се ублажио повећани ниво буке који настајње при раду опреме и машина првенствено се морају редовно вршити испитивања опреме и машина и одржавати исте према упутству произвођача.
· Адекватном организацијом рада спречити стврање гужве и застоја.
· Да би се смањило присуство прашине извршити озелењавање свих слободних површина брзо растућим зеленилом и украсним биљкама.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, бр.44/01).
· Санитарне и фекалне отпадне воде упустати у јавну канализацију у складу са Правилником о условима за испуштање отпадних вода у јавну канализацију („Службени гласник РС“, бр.44/01).
· Отпадне воде од прања технолошке опреме (мешалице) и платоа за утовар бетона одводити у таложник, а уколико се у њему не постигне задовољавајући степен пречишћавања применити и друге поступке третмана.
· Отпадне воде и воде са путних и радно-манипулативних површина прије испуштања у крајњи реципијент треба третирати на сепаратору масти и уља.
· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију.
· Склопити уговор са установом која има овлаштење за одржавање и чишћење  сепаратора уља и масти.
· Израдити сепаратор масти и уља за пречишћавање отпадних вода. Рок: 20.12.2020.године.
· Изградити канал којим ће се вишак технолошке воде  из самог процеса производње бетона а која садржи таложне материје и оборинска вода, одводити у таложник и вишекоморни сепаратор.
· Канале  и таложник редовно чистити и одржавати у функционалном стању.
· Препорука је да процјеђену отпадну воду поново вратити у процес производње и тако затворити технолошки циклус са водом.
· У сагласности са начелом „ЗАГАЂИВАЧ ПЛАЋА“ све трошкове испитивања сопствених отпадних вода плаћа корисник постројења, као и прописану накнаду, посебним прописом за загађење.

· Манипулативне површине одржавати у што чистијем стању, из разлога да неби дошло до загађења вода и земљишта услед спирања ових површина.
· Одржавати дренажни систем у функционалном стању, како би се оборинске воде одводиле у крајњи реципијент.
· Спречити нестручно руковање и манипулацију опремом, како би се избегле акцидентне ситуације као што су неконтролисано просипање бетона, цемента, адитива за бетон и сл.
· У случају испуштања нафте и нафтних деривата, техничких уља, мазива и других течности из машина, транспортних средстава и грађевинске механизације, користити комерцијална патентирана средства-апсорбенс за упијање нафтних деривата (екопор и сл.) или приручна средства (пиљевина, пијесак и сл.).
· Употребњени апсорбенс и друге загађене материје збринути као опасни отпад.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, бр. 19/15 и 79/18).
· Са просутим бетоном и осталим бетонским елементима поступати као и са грађевинским отпадом (шљунак, дробљени камен и отпадни пијесак) и користити га за попуњавање рупа, као тампон и сл.

· Отпадни материјал од жељеза настао замјеном похабаних и истрошених дијелова технолошке опреме, сакупљати и одвозити са локације без складиштења и продавати као секундарну сировину. 

· Настали опасни отпад (контаминирани апсорбенс, зауљене крпе од брисања, амбалажа од опасних супстанци,...) привремено одлагати у намјенске затворене контејнере или бурад запремине 200 Л, и збрињавати од стране овлаштене институције за исти.

· Талог из таложника може се користити у грађевинарству или га депоновати на погодној локацији коју одреди инспекцијски орган.

· Отпад из пречистача треба да збрињава овлашћена организација с којом треба склопити уговор.
· Сав отпад који настаје на локацији предавати овлаштеним предузећима у складу са Правилником о условима за пренос обавеза управљања отпадом са произвођача и продавача на одговорно лице система за прикупљање отпада („Службени гласник РС“, број: 118/05).
· Склопити Уговоре за преузимање, транспорт и коначно збрињавање продукованих врста отпада (опасан и неопасан) са фирмом овлаштеном за збрињавање наведених врста отпада. 

· Адекватном организацијом процеса рада спречити настајање и расипање свих врста отпада.

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13 и 106/15).

· План управљања отпадом мора бити у складу са Законом о управљању отпадом („Службени гласник Републике Српске", број: 111/13 и 106/15).
· Контејнери/бурад за одлагање свих врста отпада на локацији морају бити јасно означени типом и нивоом опасности и постављени на наткривеним мјестима и чврстим подлогама.

3.3.4. Инвеститор, „ЈОКИЋ - ИНВЕСТ“ д.о.о. Зворник, град Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4.    Мониторинг

4.1.   Мониторинг буке 
Мониторинг нивоа буке вршити једном годишње, у свим годинама важења еколошке дозволе. Резултати мјерења морају бити у складу са Правилником о дозвољеним границама интензитета звука и шума („Службени лист БиХ“, брoj 46/89).

         4.2.   Мониторинг ваздуха

Мониторинг квалитета ваздуха вршити једном годишње, у свим годинама важења еколошке дозволе. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12).

4.3.   Мониторинг  воде 

Квалитативни мониторинг отпадних вода вршити два пута годишње, у свим годинама важења еколошке дозволе. Резултати мјерења морају бити у складу са Правилником о условима за испуштање отпадних вода у јавну канализацију („Службени гласник РС“, бр. 44/01).

4.4.  Мониторинг земљишта 

Мониторинг земљишта вршити само у случају акцидентних ситуација или по налогу надлежног еколошког инспектора.

4.5. Предложена мјерења требају да врше овлаштене институције, а о динамици и резултатима мјерења треба водити уредну евиденцију и достављати извјештаје надлежном органу Граске управе. 

5.  Чланом 102. Закона о заштити животне средине ("Службени гласник РС", број: 71/12 и 79/15) прописана је обавеза вођења регистара постројења и загађивача, који садрже податке о дјелатностима и постројењима која угрожавају или могу угрозити животну средину.

5.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача ("Службени гласник РС", број 92/07) и о томе обавјести надлежне органе у Градској управи Града Зворник.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

6.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.

7.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине (“Службени гласник РС“, број: 71/12 и 79/15). Након истека овог рока надлежни орган ће извршити ревизију овог рјешења на захтјев странке.

О Б Р А З Л О Ж Е Њ Е

         Инвеститор, „ЈОКИЋ - ИНВЕСТ“ д.о.о. Зворник, дана 13.05.2020.год., поднио је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за објекат за производњу бетона који се налази насељу Каракај, град Зворник, на грађевинској парцели означеној као к.ч. број 5333 К.О. Зворник.
         Уз Захтјев су достављени Докази, које је урадила овлашћена институција „ТЕМ – ИНЖИЊЕРИНГ“ д.о.о. Бања Лука, која поседује лиценцу за обављање дјелатности из области заштите животне средине, број: 20-Е/11 од 12.08.2019.год. Докази уз захтјев су саставни дио овог Рјешења.
Инвеститор је уз Захтјев за издавање еколошке дозволе, поред Доказа број протокола: 1126/20 урађених у марту 2020.год., приложио:

· Рјешење о регистрацији, Окружни привредни суд у Бијељини, број: 059-0-Reg-17-00 1214 од 06.11.2017.год.
· Увјерење о регистрацији, Управа за индиректно-неизравно опорезивање БиХ, број: 04/1-17-1-UPJR/1-959-2/16 oд 17.02.2016. год.
· Потврда о регистрацији, Министарство финансија Републике Српске, број: 06/1.06/0801-455/5-10-56/08 од 23.07.2008. год.
· Ситуационо – локациона скица.
· План управљања отпадом,  „ТЕМ – ИНЖИЊЕРИНГ“ д.о.о. Бања Лука, број протокола: 1126-1/20 од марта 2020. год.
          Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној табли Градске управе Града Зворника у периоду 14.05.- 13.06.2020. год. У Законом предвиђеном року од 30 дана  није изјављена ниједна примједба.
          Одговорно лице предметног објекта обавезно је да редовно извјештава еколошког инспектора Градске управе о извршеном мониторингу, сходно члану 92. Закона о заштити животне средине („Службени гласник РС“, број: 71/12 и 79/15).
Одговорно лице предметног објекта дужно је обавјестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, брoj: 28/13 и 104/17 ).
Одговорно лице предметног објекта дужно је доставити извјештај о постројењима/загађивачима органу Градске управе надлежном за послове заштите животне средине, сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07).
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12 и 79/15), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 ).
Против овог рјешења допуштена је жалба Министарству за просторно уређење     грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13).
         Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                          
- еколошком инспектору




          Бранко Јашић, дипл.инж.
- архиви

- евиденцији

